cyanic-selkie/wikianc huggingface dataset:
देवनागरी
देवनागरी' शब्द की व्युत्पत्ति
(ग) यह भी हो सकता है कि "नागर" जन इसमें लिखा करते थे, अत: "नागरी" अभिधान पड़ा और जब संस्कृत के ग्रंथ भी इसमें लिखे जाने लगे तब "देवनागरी" भी कहा गया।
(घ) सांकेतिक चिह्नों या देवताओं की उपासना में प्रयुक्त त्रिकोण, चक्र आदि संकेतचिह्नों को "देवनागर" कहते थे। कालान्तर में नाम के प्रथमाक्षरों का उनसे बोध होने लगा और जिस लिपि में उनको स्थान मिला- वह 'देवनागरी' या 'नागरी' कही गई। इन सब पक्षों के मूल में कल्पना का प्राधान्य है, निश्चयात्मक प्रमाण अनुपलब्ध हैं।
इतिहास
देवनागरी, भारत, नेपाल, तिब्बत और दक्षिण पूर्व एशिया की लिपियों के ब्राह्मी लिपि परिवार का हिस्सा है। गुजरात से कुछ अभिलेख प्राप्त हुए हैं जिनकी भाषा संस्कृत है और लिपि नागरी लिपि। ये अभिलेख पहली ईसवी से लेकर चौथी ईसवी के कालखण्ड के हैं। ध्यातव्य है कि नागरी लिपि, देवनागरी से बहुत निकट है और देवनागरी का पूर्वरूप है। अतः ये अभिलेख इस बात के साक्ष्य हैं कि प्रथम शताब्दी में भी भारत में देवनागरी का उपयोग आरम्भ हो चुका था। नागरी, सिद्धम और शारदा तीनों ही ब्राह्मी की वंशज हैं। रुद्रदमन के शिलालेखों का समय प्रथम शताब्दी का समय है और इसकी लिपि की देवनागरी से निकटता पहचानी जा सकती हैं। जबकि देवनागरी का जो वर्तमान मानक स्वरूप है, वैसी देवनागरी का उपयोग १००० ई के पहले आरम्भ हो चुका था।
मध्यकाल के शिलालेखों के अध्ययन से स्पष्ट होता है कि नागरी से सम्बन्धित लिपियों का बड़े पैमाने पर प्रसार होने लगा था। कहीं-कहीं स्थानीय लिपि और नागरी लिपि दोनों में सूचनाएँ अंकित मिलतीं हैं। उदाहरण के लिए, ७वीं-८वीं शताब्दी के पट्टदकल्लु (मन्दिर परिसर) (कर्नाटक) के स्तम्भ पर सिद्धमात्रिका और तेलुगु-कन्नड लिपि के आरम्भिक रूप - दोनों में ही सूचना लिखी हुई है। कांगड़ा (हिमाचल प्रदेश) के ज्वालामुखी अभिलेख में शारदा और देवनागरी दोनों में लिखा हुआ है।
७वीं शताब्दी तक देवनागरी का नियमित रूप से उपयोग होना आरम्भ हो गया था और लगभग १००० ई तक देवनागरी का पूर्ण विकास हो गया था।
७५८ ई. का राष्ट्रकूट राजा दन्तिदुर्ग का सामगढ़ ताम्रपट मिलता है जिस पर देवनागरी अंकित है। शिलाहारवंश के गंडारादित्य प्रथम के उत्कीर्ण लेख की लिपि देवनागरी है। इसका समय बारहवीं शताब्दी हैं। ग्यारहवीं शताब्दी के चोलराजा राजेन्द्र के सिक्के मिले हैं जिन पर देवनागरी लिपि अंकित है। राष्ट्रकूट राजा इंद्रराज (दसवीं शताब्दी) के लेख में भी देवनागरी का व्यवहार किया है। प्रतिहार राजा महेंद्रपाल (८९१-९०७) का दानपत्र भी देवनागरी लिपि में है।
कनिंघम की पुस्तक में सबसे प्राचीन मुसलमानों सिक्के के रूप में महमूद गजनवी द्वारा चलाये गए चांदी के सिक्के का वर्णन है जिस पर देवनागरी लिपि में संस्कृत अंकित है। मुहम्मद विनसाम (११९२-१२०५) के सिक्कों पर लक्ष्मी की मूर्ति के साथ देवनागरी लिपि का व्यवहार हुआ है। शम्सुद्दीन इल्तुतमिश (१२१०-१२३५) के सिक्कों पर भी देवनागरी अंकित है। सानुद्दीन फिरोजशाह प्रथम, जलालुद्दीन रज़िया, बहराम शाह, अलाऊद्दीन मसूदशाह, नासिरुद्दीन महमूद, मुईजुद्दीन, गयासुद्दीन बलवन, मुईजुद्दीन कैकूबाद, जलालुद्दीन हीरो सानी, अलाउद्दीन महमद शाह आदि ने अपने सिक्कों पर देवनागरी अक्षर अंकित किये हैं। अकबर के सिक्कों पर देवनागरी में ‘राम‘ सिया का नाम अंकित है। गयासुद्दीन तुग़लक़, शेरशाह सूरी, इस्लाम शाह, मुहम्मद आदिलशाह, गयासुद्दीन इब्ज, ग्यासुद्दीन सानी आदि ने भी इसी परम्परा का पालन किया।
भाषाविज्ञान की दृष्टि से देवनागरी
भाषावैज्ञानिक दृष्टि से देवनागरी लिपि अक्षरात्मक (सिलेबिक) लिपि मानी जाती है। लिपि के विकाससोपानों की दृष्टि से "चित्रात्मक", "भावात्मक" और "भावचित्रात्मक" लिपियों के अनंतर "अक्षरात्मक" स्तर की लिपियों का विकास माना जाता है। पाश्चात्य और अनेक भारतीय भाषाविज्ञानविज्ञों के मत से लिपि की अक्षरात्मक अवस्था के बाद अल्फाबेटिक (वर्णात्मक) अवस्था का विकास हुआ। सबसे विकसित अवस्था मानी गई है ध्वन्यात्मक(फोनेटिक) लिपि की। "देवनागरी" को अक्षरात्मक इसलिए कहा जाता है कि इसके वर्ण- अक्षर (सिलेबिल) हैं- स्वर भी और व्यंजन भी। "क", "ख" आदि व्यंजन सस्वर हैं- अकारयुक्त हैं। वे केवल ध्वनियाँ नहीं हैं अपितु सस्वर अक्षर हैं। अत: ग्रीक, रोमन आदि वर्णमालाएँ हैं। परंतु यहाँ यह ध्यान रखने की बात है कि भारत की "ब्राह्मी" या "भारती" वर्णमाला की ध्वनियों में व्यंजनों का "पाणिनि" ने वर्णसमाम्नाय के १४ सूत्रों में जो स्वरूप परिचय दिया है- उसके विषय में "पतंजलि" (द्वितीय शताब्दी ई.पू.) ने यह स्पष्ट बता दिया है कि व्यंजनों में संनियोजित "अकार" स्वर का उपयोग केवल उच्चारण के उद्देश्य से है। वह तत्वतः वर्ण का अंग नहीं है। इस दृष्टि से विचार करते हुए कहा जा सकता है कि इस लिपि की वर्णमाला तत्वतः ध्वन्यात्मक है, अक्षरात्मक नहीं।
Writen By:- Dev Chouhan
देवनागरी वर्णमाला
देवनागरी की वर्णमाला में १२ स्वर और ३४ व्यञ्जन हैं। शून्य या एक या अधिक व्यञ्जनों और एक स्वर के मेल से एक अक्षर बनता है।
स्वर
निम्नलिखित स्वर आधुनिक हिन्दी (खड़ी बोली) के लिये दिए गए हैं। संस्कृत में इनके उच्चारण थोड़े अलग होते हैं।
संस्कृत में ऐ दो स्वरों का युग्म होता है और "अ–इ" या "आ-इ" की तरह बोला जाता है। इसी तरह औ "अ-उ" या "आ-उ" की तरह बोला जाता है।
इसके अलावा हिन्दी और संस्कृत में
व्यञ्जन
जब किसी स्वर प्रयोग नहीं हो, तो वहाँ पर 'अ' (अर्थात श्वा का स्वर) माना जाता है। स्वर के न होने को हलन्त्‌ अथवा विराम से दर्शाया जाता है। जैसे कि क्‌ ख्‌ ग्‌ घ्‌। जिन वर्णो को बोलने के लिए स्वर की सहायता लेनी पड़ती है उन्हें व्यञ्जन कहते है। दूसरे शब्दो में- व्यञ्जन उन वर्णों को कहते हैं, जिनके उच्चारण में स्वर वर्णों की सहायता ली जाती है।
नुक़्ता वाले व्यञ्जन
हिन्दी भाषा में मुख्यतः अरबी और फ़ारसी भाषाओं से आये शब्दों को देवनागरी में लिखने के लिये कुछ वर्णों के नीचे नुक़्ता (बिन्दु) लगे वर्णों का प्रयोग किया जाता है (जैसे क़, ज़ आदि)। किन्तु हिन्दी में भी अधिकांश लोग नुक्तों का प्रयोग नहीं करते। इसके अलावा संस्कृत, मराठी, नेपाली एवं अन्य भाषाओं को देवनागरी में लिखने में भी नुक्तों का प्रयोग नहीं किया जाता है।
थ़ का प्रयोग मुख्यतः पहाड़ी भाषाओँ में होता है जैसे की डोगरी (की उत्तरी उपभाषाओं) में "आँसू" के लिए शब्द है "अथ़्रू"। हिन्दी में ड़ और ढ़ व्यञ्जन फ़ारसी या अरबी से नहीं लिए गए हैं, न ही ये संस्कृत में पाये जाये हैं। असल में ये संस्कृत के साधारण ड और ढ के बदले हुए रूप हैं।
देवनागरी अङ्क
देवनागरी अङ्क निम्न रूप में लिखे जाते हैं :
देवनागरी संयुक्ताक्षर
देवनागरी लिपि में दो व्यञ्जन का संयुक्ताक्षर निम्न रूप में लिखा जाता है :
ब्राह्मी परिवार की लिपियों में देवनागरी लिपि में सबसे अधिक संयुक्ताक्षर समर्थित हैं। डिजिटन उपकरणों पर छन्दस फॉण्ट देवनागरी में बहुत संयुक्ताक्षर समर्थन हैं।
पुरानी देवनागरी
पुराने समय में प्रयुक्त हुई जाने वाली देवनागरी के कुछ वर्ण आधुनिक देवनागरी से भिन्न हैं।
= देवनागरी लिपि के गुण =
देवनागरी पर महापुरुषों के विचार
आचार्य विनोबा भावे संसार की अनेक लिपियों के जानकार थे। उनकी स्पष्ट धारणा थी कि देवनागरी लिपि भारत ही नहीं, संसार की सर्वाधिक वैज्ञानिक लिपि है। अगर भारत की सब भाषाओं के लिए इसका व्यवहार चल पड़े तो सारे भारतीय एक दूसरे के बिल्कुल नजदीक आ जाएंगे। हिंदुस्तान की एकता में देवनागरी लिपि हिंदी से ही अधिक उपयोगी हो सकती है। अनन्त शयनम् अयंगार तो दक्षिण भारतीय भाषाओं के लिए भी देवनागरी की संभावना स्वीकार करते थे। सेठ गोविन्ददास इसे राष्ट्रीय लिपि घोषित करने के पक्ष में थे।
भारत के लिये देवनागरी का महत्त्व
गांधीजी ने १९४० में गुजराती भाषा की एक पुस्तक को देवनागरी लिपि में छपवाया और इसका उद्देश्य बताया था कि मेरा सपना है कि संस्कृत से निकली हर भाषा की लिपि देवनागरी हो।
इसी प्रकार विनोबा भावे का विचार था कि-
विश्वलिपि के रूप में देवनागरी
बौद्ध संस्कृति से प्रभावित क्षेत्र नागरी के लिए नया नहीं है। चीन और जापान चित्रलिपि का व्यवहार करते हैं। इन चित्रों की संख्या बहुत अधिक होने के कारण भाषा सीखने में बहुत कठिनाई होती है। देववाणी की वाहिका होने के नाते देवनागरी भारत की सीमाओं से बाहर निकलकर चीन और जापान के लिए भी समुचित विकल्प दे सकती है। भारतीय मूल के लोग संसार में जहां-जहां भी रहते हैं, वे देवनागरी से परिचय रखते हैं, विशेषकर मारीशस, सूरीनाम, फिजी, गुयाना, त्रिनिदाद, टोबैगो आदि के लोग। इस तरह देवनागरी लिपि न केवल भारत के अंदर सारे प्रांतवासियों को प्रेम-बंधन में बांधकर सीमोल्लंघन कर दक्षिण-पूर्व एशिया के पुराने वृहत्तर भारतीय परिवार को भी ‘बहुजन हिताय, बहुजन सुखाय‘ अनुप्राणित कर सकती है तथा विभिन्न देशों को एक अधिक सुचारू और वैज्ञानिक विकल्प प्रदान कर ‘विश्व नागरी‘ की पदवी का दावा इक्कीसवीं सदी में कर सकती है। उस पर प्रसार लिपिगत साम्राज्यवाद और शोषण का माध्यम न होकर सत्य, अहिंसा, त्याग, संयम जैसे उदात्त मानवमूल्यों का संवाहक होगा, असत्‌ से सत्‌, तमस्‌ से ज्योति तथा मृत्यु से अमरता की दिशा में।देवनागरी एक भारतीय लिपि है जिसमें अनेक भारतीय भाषाएँ तथा कई विदेशी भाषाएँ लिखी जाती हैं। यह बायें से दायें लिखी जाती है। इसकी पहचान एक क्षैतिज रेखा से है जिसे ‘शिरोरेखा’ कहते हैं। संस्कृत, पालि, हिन्दी, मराठी, कोङ्कणी, सिन्धी, कश्मीरी, हरियाणवी डोगरी, खस, नेपाल भाषा (तथा अन्य नेपाली भाषाएँ), तमाङ्ग भाषा, गढ़वाली, बोडो, अङ्गिका, मगही, भोजपुरी, नागपुरी, मैथिली, सन्थाली, राजस्थानी बघेली आदि भाषाएँ और स्थानीय बोलियाँ भी देवनागरी में लिखी जाती हैं।
इसके अतिरिक्त कुछ स्थितियों में गुजराती, पञ्जाबी, बिष्णुपुरिया मणिपुरी, रोमानी और उर्दू भाषाएँ भी देवनागरी में लिखी जाती हैं। देवनागरी विश्व में सर्वाधिक प्रयुक्त लिपियों में से एक है। यह दक्षिण एशिया की १७० से अधिक भाषाओं को लिखने के लिए प्रयुक्त हो रही है।
लिपि-विहीन भाषाओं के लिये देवनागरी
दुनिया की कई भाषाओं के लिये देवनागरी सबसे अच्छा विकल्प हो सकती है क्योंकि यह यह बोलने की पूरी आजादी देता है। दुनिया की और किसी भी लिपि में यह नहीं हो सकता है। इन्डोनेशिया, विएतनाम, अफ्रीका आदि के लिये तो यही सबसे सही रहेगा। अष्टाध्यायी को देखकर कोई भी समझ सकता है की दुनिया में इससे अच्छी कोई भी लिपि नहीं है। अग‍र दुनिया पक्षपातरहित हो तो देवनागरी ही दुनिया की सर्वमान्य लिपि होगी क्योंकि यह पूर्णत: वैज्ञानिक है। अंग्रेजी भाषा में वर्तनी (स्पेलिंग) की विकराल समस्या के कारगर समाधान के लिये देवनागरी पर आधारित देवग्रीक लिपि प्रस्तावित की गयी है।
देवनागरी लिपि में सुधार
इन सामयिक समस्याओं को ध्यान में रखते हुए अनेक विद्वानों और मनीषियों ने देवनागरी के सरलीकरण और मानकीकरण पर विचार किया और अपने सुझाव दिए। इनमें से अनेक सुझावों को क्रियान्वित नहीं किया जा सका या उन्हें अस्वीकार कर दिया गया। कहने की आवश्यकता नहीं है कि कम्प्यूटर युग आने से (या प्रिंटिंग की नई तकनीकी आने से) देवनागरी से सम्बन्धित सारी समस्याएँ स्वयं समाप्त हों गयीं।
भारत के स्वाधीनता आंदोलनों में हिंदी को राष्ट्रभाषा का दर्जा प्राप्त होने के बाद लिपि के विकास व मानकीकरण हेतु कई व्यक्तिगत एवं संस्थागत प्रयास हुए। सर्वप्रथम बम्बई के महादेव गोविन्द रानडे ने एक लिपि सुधार समिति का गठन किया। तदनन्तर महाराष्ट्र साहित्य परिषद पुणे ने सुधार योजना तैयार की। सन १९०४ में बाल गंगाधर तिलक ने अपने केसरी पत्र में देवनागरी लिपि के सुधार की चर्चा की। प्रिणामस्वरूप देवनागरी के टाइपों की संख्या १९० निर्धारित की गयी और इन्हें 'केसरी टाइप' कहा गया।
आगे चलकर सावरकर बंधुओं ने 'अ' की बारहखड़ी प्रयिग करने का सुझाव दिया ( अर्थात् 'ई' न लिखकर अ पर बड़ी ई की मात्रा लगायी जाय)। डॉ गोरख प्रसाद ने सुझाव दिया कि मात्राओं को व्यंजन के बाद दाहिने तरफ अलग से रखा जाय। डॉ. श्यामसुन्दर दास ने अनुस्वार के प्रयोग को व्यापक बनाकर देवनागरी के सरलीकरण के प्रयास किये (पंचमाक्षर के बदले अनुस्वार के प्रयोग )। इसी प्रकार श्रीनिवास का सुझाव था कि महाप्राण वर्ण के लिए अल्पप्राण के नीचे ऽ चिह्न लगाया जाय। १९४५ में काशी नागरी प्रचारिणी सभा द्वारा अ की बारहखड़ी और श्रीनिवास के सुझाव को अस्वीकार करने का निर्णय लिया गया।
देवनागरी के विकास में अनेक संस्थागत प्रयासों की भूमिका भी अत्यन्त महत्त्वपूर्ण रही है। १९३५ में हिंदी साहित्य सम्मेलन ने नागरी लिपि सुधार समिति के माध्यम से 'अ' की बारहखड़ी और शिरोरेखा से संबंधित सुधार सुझाए। इसी प्रकार, १९४७ में आचार्य नरेन्द्र देव की अध्यक्षता में गठित एक समिति ने बारहखड़ी, मात्रा व्यवस्था, अनुस्वार व अनुनासिक से संबंधित महत्त्वपूर्ण सुझाव दिये। देवनागरी लिपि के विकास हेतु भारत सरकार के शिक्षा मंत्रालय ने कई स्तरों पर प्रयास किये हैं। सन् १९६६ में मानक देवनागरी वर्णमाला प्रकाशित की गई और १९६७ में ‘हिंदी वर्तनी का मानकीकरण’ प्रकाशित किया गया। १९८३ में ‘देवनागरी लिपि तथा हिन्दी की वर्तनी का मानकीकरण’ प्रकाशित किया गया।
देवनागरी के सम्पादित्र व अन्य सॉफ्टवेयर
इंटरनेट पर हिन्दी के साधन देखिये।
नौसादर
नौसादर (अमोनियम नीरेय) एक अकार्बनिक यौगिक है जिसका अणुसूत्र NH4Cl है। यह श्वेत रंग का क्रिस्टलीय पदार्थ है जो जल में अत्यधिक विलेय है। इसका जलीय विलयन हल्का अम्लीय होता है। प्राकृतिक रूप से पाया जाने वाला साल अमोनियक (Sal ammoniac) अमोनियम नीरेय (क्लोराइड) का खनिज (mineralogical) रूप है।
स्रोत
व्यापारिक रूप से इसे अमोनिया (NH3) पर हाइड्रोक्लोरिक अम्ल की क्रिया द्वारा तैयार किया जाता है।
अभिक्रियाएँ
ऐसा आभास होता है कि अमोनियम नीरेय एक उर्ध्वपतनशील पदार्थ है किन्तु भंडारितमोनियम नीरेय की मात्रा में कमी इसके अमोनिया तथा उदजन नीरेय में विघटित हो जाने के कारण होती है।
अमोनियम नीरेय प्रबल क्षारों, जैसे क्षारातु उदजारेय, से क्रिया करके अमोनिया गैस निकालता है-
इसी प्रकार, अमोनियम नीरेय अधिक ताप पर अल्कली धातु प्रांगारीयों के साथ क्रिया करके अमोनिया और अल्कली धातु नीरेय प्रदान करती है-
उपयोग
जोसेफ प्रिस्टले ने सर्वप्रथम अमोनियम क्लोराइड को चूने के साथ गर्म करके अमोनिया गैस को तैयार किया। प्रयोगशाला में अमोनियम क्लोराइड तथा बुझे हुए सूखे चूने के मिश्रण को गर्म करके अमोनिया गैस तैयार की जाती है।
परसौनरा गाँव, पालीगंज (पटना)
परसौनरा पालीगंज, पटना, बिहार स्थित एक गाँव है।
तूपरान
तूपरान (Toopran) भारत के तेलंगाना राज्य के मेदक ज़िले में स्थित एक नगर है।
यूरोट्रिप
यूरोट्रिप एक 2004 की अमेरिकी सम्भोग(संभोग) कॉमेडी फिल्म है जिसका निर्देशन जेफ श्राफर ने किया है और इसे एलेक बर्ग, डेविड मैण्डेल(डैविड मैंडेल) और शेफर ने लिखा है। इसमें स्कॉट मेक्लोविच, जैकब पिट्स, मिशेल ट्रेचेनबर्ग, ट्रैविस वेस्टर, और जेसिका बोहर्स (उनकी फिल्म की शुरुआत में) शामिल हैं।
उज्याणा-उ०मौंदा०-२, सतपुली तहसील
उज्याणा-उ०मौंदा०-२, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
इंदर मल्होत्रा
इंदर मल्होत्रा (1930 – 2016) एक भारतीय पत्रकार, संपादक और लेखक थे। वह भारत में कुछ शेष राजनीतिक पर्यवेक्षकों में से एक थे, जो 1947 में औपनिवेशिक शासन से भारत की स्वतंत्रता प्राप्त करने से पैदा हुए थे, और इस के बाद से सक्रिय थे।
कैरियर
मल्होत्रा स्टेट्समैन में नई दिल्ली में 1965 से 1971 तीक निवासी संपादक थे। वह टाइम्स ऑफ इंडिया में भी 1978-1986 तीक इस ही स्थान पर रहे। इसके साथ ही वह 1965-1978 तीक द गार्डियन अख़बार के भारत के लिए संवाददाता रहे। 1986 के बाद से वह एक सिंडिकेटेड स्तंभकार रहे और उन्होंने भारत में और विदेश में कई दैनिक समाचार पत्रों और पत्रिकाओं के लिए लिखा। 1991 में मल्होत्रा ने इंदिरा गांधी की राजनीतिक और व्यक्तिगत जीवनी लिखी।
पुरस्कार
इंदर मल्होत्रा को 2013 में रामनाथ गोयनका लाइफटाइम अचीवमेंट पुरस्कार मिला।
निजी जीवन और मौत
मल्होत्रा 1930 में पैदा हुआ था। 11 जून, 2016 को उसका देहांत हो गया। उनकी शादी रेखा मल्होत्रा, 1950 के दशक में राम गोपाल नृत्य मंडली के साथ रही पूर्व शास्त्रीय नर्तकी के साथ हुई थी। रेखा की 81 साल की उम्र में 2007 में मौत हुई थी। जोड़े का एक बेटा था।
पुरुषोत्तमपुर उर्फ गारापुर गाँव, फूलपुर (इलाहाबाद)
पुरुषोत्तमपुर उर्फ गारापुर फूलपुर, इलाहाबाद, उत्तर प्रदेश स्थित एक गाँव है।
कमला चौधरी
कमला चौधरी (1908- 1970) वह उन महिला समाज-सुधारकों और लेखिकाओं में से एक थीं, जिन्होंनेेे महिलाओं के जीवन स्तर में सुधार लाने के लिए सामाजिक-राजनीतिक और सांस्कृतिक स्तर पर प्रयास किया। वह एक स्वतंत्रता सेनानी एवं राष्ट्रवादी महिला थी, जो भारत की संविधान सभा की सदस्य चुने गए थीं।
जीवन परिचय
कमला चौधरी का जन्मकमला चौधरी का जन्म 22 फरवरी 1908 को लखनऊ में हुआ था। उन्होंने पंजाब विश्वविधालय से हिंदी साहित्य में रत्न और प्रभाकर की उपाधि धारण की। उनके पिता राय मनमोहन दयाल डिप्टी कलेक्टर थे। उनके नाना 1857 में प्रथम स्वतंत्रता संग्राम में लखनऊ में स्वतंत्र अवध सेना के कमांडर थे।
उन्होंने अखिल भारतीय कांग्रेस कमेटी के 54 वें सत्र के दौरान वरिष्ठ उपाध्यक्ष के रूप में कार्य किया। वह भारत की संविधान सभा की एक निर्वाचित सदस्य थीं और संविधान को अपनाने के बाद 1952 तक सदस्य रहीं । वह उत्तर प्रदेश राज्य समाज कल्याण सलाहकार बोर्ड की सदस्य भी थीं।
1962 में उत्तर प्रदेश की संसदीय सीट हापुड़ से INC के उम्मीदवार के रूप में लोकसभा सांसद चुनी गई। वह एक लेखिका थी, उनकी कहानियों के चार संग्रह; अनमद (1934), पिकनिक (1936), यात्रा (1947) और बेल पत्र प्रकाशित किए गए।
उनके कामों में लैंगिक भेदभाव, किसानों का शोषण और विधवाओं की खराब स्थिति मुख्य विषय थे। 1970 में उनकी मृत्यु हो गई।
जूठन
जूठन हिंदी भाषा के लेखक ओमप्रकाश वाल्‍मीकि द्वारा लिखित आत्मकथा है। पुस्तक दलित जाति में जन्मे लेखक की कठिनाइयों और संघर्षों का वर्णन प्रस्तुत करती है और साथ ही भारतीय जाति प्रथा, सवर्ण मानसिकता और आरक्षण जैसे सवालों को भी उठाती है। पुस्तक केवल एक व्यक्तिविशेष की अपनी आत्मकथा होने के अतिरिक्त उस समुदाय विशेष की त्रासद कथा भी वर्णित करती है जिसमें लेखक पैदा हुआ। पहली बार इसका प्रकाशन 1997 में हुआ। बाद में 2003 इसका अंग्रेजी अनुवाद छपा और 2008 में अरुण प्रभा मुखर्जी द्वारा किया गया अनुवाद कोलंबिया प्रेस, न्यूयार्क द्वारा प्रकाशित किया गया। आत्मकथा का दूसरा खण्ड 2015 में प्रकाशित हुआ।
जूठन का भारतीय साहित्य में अपना एक विशेष स्थान है और दलित साहित्य में यह एक अग्रदूत रचना मानी जाती है। इसका शीर्षक जूठन हिंदी के प्रसिद्ध लेखक राजेन्द्र यादव द्वारा सुझाया गया था।
पुस्तक विवादों में रही जब 2018 में इसके अंग्रेजी संस्करण के कुछ अंशों को हिमाचल विश्वविद्यालय के पाठ्यक्रम से बाहर किये जाने का मुद्दा उठा। जाति और अन्य कई आधारों पर विभेद के मुद्दों को उठाने वाली फ़िल्म आर्टिकल 15 (2019) के मुख्य अभिनेता आयुष्मान खुराना ने अपने एक साक्षात्कार में जूठन से प्रेरणा लेने की बात स्वीकार की।
कपकोटी, गरुङ तहसील
कपकोटी, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
वेस्ट इंडीज क्रिकेट टीम का भारत दौरा 1983-84
1983-84 में वेस्टइंडीज क्रिकेट टीम ने भारत के दौरे पर 1983 के विश्वकप में अपनी आश्चर्यजनक हार के बाद भारत का दौरा किया। क्लाइव लॉयड द्वारा कप्तानी किए गए, वेस्ट इंडीज ने दूसरे प्रथम श्रेणी मैचों के अलावा भारत के साथ ही पांच वनडे के खिलाफ छह टेस्ट मैचों में खेले। श्रृंखला को बदला श्रृंखला के रूप में भी जाना जाता है, जिसमें वेस्टइंडीज़ ने तीन टेस्ट जीतकर और सभी पांच वनडे मैच जीते थे। श्रृंखला में भारतीय बल्लेबाजों ने वेस्टइंडीज के तेज गेंदबाज के खिलाफ खेलने के लिए संघर्ष किया। ज्यादातर मैचों में भारत 4-5 विकेट से पहले ही हार गया। विनाशकारी 3-0 के नुकसान घरेलू मिट्टी पर हार का सबसे बड़ा अंतर था। भारतीय खिलाड़ियों के खराब प्रदर्शन के बावजूद, भारत ने इस श्रृंखला में कुछ रिकॉर्ड बनाने का प्रबंधन किया। कपिल देव ने एक पारी में 9 विकेट लेकर 83 रन की पारी खेली थी और गावस्कर ने इस श्रृंखला में अपने कैरियर का सर्वश्रेष्ठ 236 रन बनाए।   236 रनों की इस पारी में उन्होंने 29 टेस्ट शतकों के डोनाल्ड ब्रैडमैन का रिकार्ड और वीनू मांकड का रिकार्ड स्कोर 231 रन बनाकर आउट किया।
इन सीरीज में कई अन्य प्रकाश डाला गया। 5 वीं टेस्ट में, भारत के खराब प्रदर्शन के कारण भीड़ खराब हो गईं और उन्होंने सुनील गावस्कर को दोषी ठहराया और उन्हें पत्थरों और सड़ा हुआ फलों पर पेल दिया गया। श्रीनगर में खेले गए इस श्रृंखला के पहले एकदिवसीय मैच में पहला अंतरराष्ट्रीय मैच खेला गया था। मेजबान टीम भीड़ के एक वर्ग द्वारा लगातार बुझी थी। अलगाववादियों ने दोपहर के भोजन के ब्रेक के दौरान पिच को खोदने का विरोध किया। इस श्रृंखला में रिची रिचर्डसन, रोजर हार्पर, चेतन शर्मा, नवजोत सिद्धू और राजू कुलकर्णी की शुरुआत हुई। एंडी रॉबर्ट्स और यशपाल शर्मा इस श्रृंखला में अपने अंतिम मैच खेलने के बाद सेवानिवृत्ति में गए। अहमदाबाद के  गुजरात स्टेडियम में तीसरा टेस्ट मैच इस मैदान पर खेला गया पहला टेस्ट मैच था। छठे टेस्ट के बाद मैल्कम मार्शल ने कुल विकेट 33 विकेट बनाये जिसमें वेस्टइंडीज की एक श्रृंखला में सबसे अधिक विकेट लिए गए। एक ही टेस्ट में, विंस्टन डेविस को एक प्रेक्षक द्वारा फेंकने वाली एक मिसाइल से मारा गया जिसमें कप्तान क्लाइव लॉयड ने अपनी टीम वापस मंडप में खींच कर ली। लॉयड को राज्य के राज्यपाल से आश्वासन प्राप्त होने के बाद ही मैच फिर शुरू हुआ था कि सुरक्षा में वृद्धि होगी।
सन्दर्भ
१७. क्या हुआ ?1926 में जब भारत को शाही क्रिकेट परिषद में आमंत्रित किया गया..
फिल्म राइटर्स एसोसिएशन
फिल्म राइटर्स एसोसिएशन : भारतीय फिल्म राइटर्स एसोसिएशन (एफडब्ल्यूए) फिल्म और टेलीविज़न के लिए लिखने वाले लेखकों का एक पंजीकृत व्यापार संघ है। इसे स्क्रीनचिइटर्स एसोसिएशन (एसडब्ल्यूए) भी कहा जाता है। एसोसिएशन अपने सदस्यों के बीच कहानी, संवाद, गीत, पटकथा और कविता लेखकों की गिनती करता है। उपन्यासकार और लेखक जो फिल्म उद्योग में प्रवेश करने की तलाश में हैं, वे अपने काम रजिस्टर कर सकते हैं। फ़िल्म रजिस्ट्री करते है
पंजीकरण अधिकारी
रामकृष्ण जोशी पटकथा लेखक गीतकार
हन्दुखर्क, पाटी तहसील
हन्दुखर्क, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
पारस-रामपुर गाँव, पालीगंज (पटना)
पारस-रामपुर पालीगंज, पटना, बिहार स्थित एक गाँव है।
हबीब नूरमुहम्मदोफ
हबीब अब्दुलमनाफ नूरमुहम्मदोफ: (अरबी:حبيب نورمحمدوف) (जन्म: 20 सितंबर 1988) एक रूसी पूर्व पेशेवर मिश्रित मार्शल कलाकार हैं। उन्होंने अल्टीमेट फाइटिंग चैंपियनशिप (यूएफसी) के लाइटवेट डिवीजन में प्रतिस्पर्धा की, जहां वह अप्रैल 2018 से मार्च 2021 तक खिताब जीतने वाले अब तक के सबसे लंबे समय तक शासन करने वाले यूएफसी लाइटवेट चैंपियन थे। 29 जीत और कोई हार के साथ, वह अपराजित रिकॉर्ड के साथ सेवानिवृत्त हुए। नाम हबीब को अनभिज्ञता में ख़बीब' कहा जाता है तो वो स्वयं सुधार करवाते हैं, नूरमगोमेदोव को व्यापक रूप से सभी समय के महानतम मिश्रित मार्शल कलाकारों में से एक माना जाता है,     और 30 जून 2022 को यूएफसी हॉल ऑफ फेम में शामिल किया गया था
दो बार के कॉम्बैट सैम्बो वर्ल्ड चैंपियन, नूरमुहम्मदोफ की सैम्बो, जूडो और कुश्ती के विषयों में पृष्ठभूमि है। नूरमुहम्मदोफ को उनकी सेवानिवृत्ति के समय UFC पुरुषों की पाउंड-फॉर-पाउंड रैंकिंग में #1 स्थान दिया गया था, मार्च 2021 में उनके शीर्षक अवकाश के बाद हटाए जाने तक फाइट मैट्रिक्स ने उन्हें सर्वकालिक #1 लाइटवेट के रूप में रैंक किया।
रूस में दागेस्तान गणराज्य से आने वाले, नूरमुहम्मदोफ यूएफसी खिताब जीतने वाले पहले मुस्लिम हैं। वह इंस्टाग्राम पर सबसे ज्यादा फॉलो किए जाने वाले रूसी हैं, दिसंबर 2022 तक 34 million से अधिक फॉलोअर्स के साथ वह एक मिश्रित मार्शल आर्ट (MMA) प्रमोटर भी हैं, जिन्हें ईगल फाइटिंग चैंपियनशिप (EFC) को बढ़ावा देने के लिए जाना जाता है। सेवानिवृत्ति के बाद से, उन्होंने एक मिश्रित मार्शल आर्ट कोच और कॉर्नमैन के रूप में परिवर्तन किया है।
पूरनपुर गाँव, फूलपुर (इलाहाबाद)
पूरनपुर फूलपुर, इलाहाबाद, उत्तर प्रदेश स्थित एक गाँव है।
वस्पल्लि, खानापूर मण्डल
वस्पल्लि, खानापूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
अमचूर
अमचूर सूखे कच्चे आम का पिसा हुआ रूप है और भारतीय उपमहाद्वीप में सब्ज़ियों तथा दालों में मसाले के रूप में इस्तेमाल किया जाता है। इसका स्वाद खट्टा होता है और भोजन को खट्टापन प्रदान करने में मदद करता है।
गजवेल
गजवेल (Gajwel) भारत के तेलंगाना राज्य के सिद्दिपेट ज़िले में स्थित एक नगर है।
भारत के गुफाचित्र
भारत की लगभग सभी प्राचिनतम चित्रकलाएँ गुफाओं में ही बची पड़ीं हैं क्योंकि प्राचीन भारत में निर्मित बहुत कम भवन अब बचे रह गये हैं। बची हुईं सबसे प्राचीन भारतीय गुफाचित्र की कला या शैलकलाएँ प्रागैतिहासिक काल में ईसापूर्व ३० हजार वर्ष पहले निर्मित हैं (भीमबेटका, भोपाल के निकट)। इसके बाद चट्टानों को काटकर निर्मित गुफाओं (जैसे अजन्ता  और एलोरा की गुफाएँ) में भी चित्र मिलते हैं।
हसमुख अधिया
हसमुख अधिया भारत के पूर्व वित्त सचिव हैं | वे भारतीय प्रशासनिक सेवा में गुजरात कैडर के 1981 बैच के आईएएस अधिकारी अधिया 30 नवंबर 2018 को वित्त सचिव के पद से रिटायर हुये हैं |
जापान के वन्यजीव
जापान के वन्य जीवन में इसके वनस्पतियों, जीवों और प्राकृतिक आवास शामिल हैं । जापान के द्वीप उत्तर से दक्षिण की ओर लंबी दूरी तय करते हैं और जलवायु क्षेत्रों की एक विस्तृत श्रृंखला को कवर करते हैं। इसके परिणामस्वरूप जापान की एशिया की मुख्य भूमि से अलग होने के बावजूद वन्यजीवों की एक उच्च विविधता है। देश के उत्तर में, ब्लैकिस्टन की रेखा के उत्तर में, कई उपनगरीय प्रजातियां हैं जिन्होंने जापान को उत्तर से उपनिवेशित किया है। दक्षिण में दक्षिण-पूर्व एशियाई प्रजातियां हैं, उष्णकटिबंधीय क्षेत्रों की विशिष्ट। इन क्षेत्रों के बीच समशीतोष्ण क्षेत्र है जो चीन और कोरिया के साथ कई प्रजातियों को साझा करता है। जापान में भी कई स्थानिक प्रजातियां हैं जो दुनिया में कहीं और नहीं पाई जाती हैं।
पशुवर्ग
जापान में भूमि की स्तनधारियों की लगभग 130 प्रजातियाँ पाई जाती हैं। इनमें से सबसे बड़े दो भालू हैं । उससुरी भूरा भालू ( उर्सस आर्कटोस ) होक्काइडो में पाया जाता है जहां यह ऐनू लोगों की संस्कृति में महत्वपूर्ण भूमिका निभाता है। एशियाई काले भालू ( उर्सस थिबेटानस ) होंशो, क्यूशो और शिकोकू में पहाड़ी क्षेत्रों का निवास करते हैं। छोटे मांसाहारियों में लाल लोमड़ी ( वल्प्स वुल्फ्स ), एक प्रकार का जानवर कुत्ता और जापानी मार्टन ( मार्टेस मेलैम्पस ) शामिल हैं। जापान में पक्षियों की 600 से अधिक प्रजातियां दर्ज की गई हैं और इनमें से 250 से अधिक नस्लें हैं। पक्षियों की एक संख्या हैं स्थानिक सहित जापानी कठफोड़वा तांबा तीतर और जापान की राष्ट्रीय पक्षी, हरी तीतर ( वर्सिकलर)। कई प्रजातियां ओकिनावा रेल ( गैलिरलस ओकिनावा ), इज़ु थ्रश ( तर्डस सेलेनोप्स ) और बोनिन व्हाइट-आई ( अपालोप्टेरोन फैमिलिएरे ) सहित छोटे द्वीपों के लिए अद्वितीय हैं। अधिकांश गैर-स्थानिक पक्षी चीन के साथ साझा किए जाते हैं लेकिन साइबेरिया या दक्षिण-पूर्व एशिया में कुछ उत्पन्न होते हैं। छिपकली कई स्थानिक प्रजातियों (विशेष रूप से दक्षिणी द्वीपों में) में शामिल हैं, जीवित बच्चा जनने वाली छिपकली (दूर उत्तर होक्काइडो के द्वीप के रूप में के रूप में पाया जाता है), और ओकिनावा चढ़ाई छिपकली। जापान में पाए जाने वाले मीठे पानी के कछुओं में स्थानिक जापानी तालाब कछुआ, रयूकू काले स्तन वाले पत्ता कछुए शामिल हैं । चीनी बॉक्स कछुए केवल जापानी रेंज में इरीओमोटे और इशिगाकी के दक्षिणी द्वीपों पर पाए जाते हैं।
= सन्दर्भ =
अफगानिस्तान में जातीय समूह
अफगानिस्तान एक बहुसंख्यक और अधिकतर जनजातीय समाज है। देश की आबादी निम्नलिखित समूहों में विभाजित है: पश्तुन, ताजिक, हजारा, उज़्बेक, अमाक, तुर्कमेनिस्तान, बलूच, पशाई, नूरिस्तान, गुज्जर, अरब, ब्राहुई, पामिरी और कुछ अन्य। अफगान राष्ट्रीय गान और अफगान संविधान में कुल 14 जातीय समूहों का उल्लेख है।
राष्ट्रीय पहचान
"अफगान" शब्द "पश्तुन" नाम से समानार्थी है और इसे सलीमान पर्वत के चारों ओर हिंदू कुश के दक्षिण में रहने वाली जनजातियों का जिक्र करते हुए तीसरी शताब्दी के रूप में वर्णित किया गया है। यह उत्तरी भारत के खलजी, लोदी और सूरी राजवंशों के दौरान प्रमुख बन गया। यह नाम आधुनिक समय में अफगानिस्तान की राष्ट्रीय पहचान बन गया। विभिन्न जातीय समूहों के होने के बावजूद, 2009 में आयोजित एक शोध सर्वेक्षण में, 72% आबादी ने जातीयता से पहले अफगान के रूप में अपनी पहचान को लेबल किया। जबकि अफगानिस्तान की राष्ट्रीय संस्कृति एक समान नहीं है, साथ ही, विभिन्न जातीय समूहों के पास एक-दूसरे के बीच कोई स्पष्ट सीमा नहीं है और वहां बहुत अधिक ओवरलैप है। इसके अतिरिक्त, जातीय समूह नस्लीय नहीं हैं। हालांकि अफगानिस्तान में सभी जातीय समूह एक समान संस्कृति साझा करते हैं, फिर भी कुछ परंपराओं और उत्सव हैं जो प्रत्येक जातीय समूह ने एक-दूसरे से अपनाया है। उदाहरण के लिए, अब्रूज़ फारसी नव वर्ष है, जिसे मूल रूप से फारसियों द्वारा मनाया गया था अब कुछ अन्य समूहों द्वारा अपनाया गया है। अटूट जो मूल रूप से पश्तून द्वारा किया गया नृत्य था, अब अफगानिस्तान का राष्ट्रीय नृत्य है।
जातीय
पश्तून (जातीय अफगान) अफगानिस्तान में सबसे बड़ा जातीय समूह बनाते हैं, जिसमें देश की आबादी का 38% और 42% हिस्सा शामिल है। उनके मुख्य क्षेत्र, जिसे कभी-कभी पश्तुनिस्तान कहा जाता है, अफगानिस्तान में हिंदू कुश पहाड़ों और पड़ोसी पाकिस्तान में सिंधु नदी के बीच है, जहां वे दूसरा सबसे बड़ा जातीय समूह हैं। 1709 में होटाकी राजवंश के उदय और 1747 में दुर्रानी साम्राज्य के उदय के बाद, पश्तून ने अफगानिस्तान में हिंदू कुश और अन्य जगहों के उत्तर में समुदायों का निर्माण करके विस्तार किया।
ताजिकि
ताजिकि अफगानिस्तान में दूसरा सबसे बड़ा जातीय समूह बनाते हैं। वे एक देशी फारसी भाषी लोग हैं।
उज्बेक्स
उज्बेक्स अफगानिस्तान के मुख्य तुर्किक लोग हैं जिनका मूल क्षेत्र देश के उत्तरी क्षेत्रों में है। सबसे अधिक संभावना है कि उज्बेक्स तुर्किक आक्रमणकारियों की लहर से चले गए और स्थानीय ईरानी जनजातियों के साथ मिलकर समय के साथ जातीय समूह बन गए। 16 वीं शताब्दी तक उज्बेक पूरे मध्य एशिया में बस गए थे और मुहम्मद शैबानी की विजय के बाद अफगानिस्तान पहुंचे थे। अफगानिस्तान के उज्बेक्स सुन्नी मुस्लिम हैं और उज़्बेक में धाराप्रवाह हैं। 190 के दशक में अफगानिस्तान में रहने वाले उज्बेक्स का अनुमान लगभग 1.3 मिलियन था, लेकिन अब 2 मिलियन माना जाता है।
नील (पादप)
नील (वानस्पतिक नाम : Indigofera tinctoria) एक पादप है। यही नील रंजक का मूल प्राकृतिक स्रोत था। यह एशिया और अफ्रीका के उष्ण तथा शीतोष्ण क्षेत्रों में पैदा होता है। आजकल अधिकांश रंजक संश्लेषण द्वारा कृत्रिम रूप से बनाए जाते हैं न कि इस पौधे से प्राप्त किये जाते हैं। नील के अलावा इस पादप का उपयोग मृदा को उपजाऊ बनाने के लिए भी किया जाता है। कुछ प्रकार के नील अफीम नाम से जाने जाते हैं। ब्रिटिश शासन में भारत में इनकी खेती की जाती थी। भारत में अंग्रेजी शासनकाल में अंग्रेजों द्वारा इसकी जबरन खेती कराने को लेकर किसानों ने कई आन्दोलन तक किये।
नील के पादप की उंम्चाई एक मीटर से दो मीटर तक होती है। यह एकवर्षीय, द्विवर्षीय या सदाबहार हो सकता है जो उस स्थान की जलवायु पर निर्भर करता है। इसकी पत्तियाँ हल्की हरी होती हैं तथा इसके पुष्प, गुलाबी अथवा बैंगनी रंग के होते हैं। यह फली वाला (legume) पौधा है जिसके बोने से भूमि की उर्वरा-शक्ति बढ़ती है।
इस पौधे की पत्तियों के प्रसंस्करण से नील रंजक प्राप्त किया जाता है।
दरिद्रता की संस्कृति
''' गरीब लोग गरीब ही होते है । क्योंकि वह मन लगाकर कोई काम नहीं करते है। यदि मन लगाकर कोई काम। करे तो उनकी दरिद्रता खत्म हो जाएगी। '''
दरिद्र लोग यदि मन लगाकर कोई भी काम करे तो भगवान उनकी दरिद्रता खत्म कर देता है ।
लोग ऎशा सोचते है ।
लेकिन येशा नहीं ।
भगवान किसी को ऎसा नहीं कहता कि बिना कर्म करे फल मिलेगा ।
लोग तो इंतजार करते है बिना किसी कर्म के ।
इसलिए लोग दरिद्र रह जाते हैं।
लोग किसी भी काम में कुछ नुक्स निकाल कर काम को नहीं पे टाल देते है यही है दरिद्रता ।
यदि हमरी लाइन में कुछ ग़लत लिखा हो तो हमे माफ करना ।।
धन्यवाद।
दरिद्रता से मुक्ति पाने के लिए हमे कॉन्टैक्ट करे
1008 श्री श्री श्री सतीश चन्द्र जी महाराज
हमारा वॉट्सएप नम्बर है । 8743810800
केवल व्हाट्सएप ।
कफलढूगा, गरुङ तहसील
कफलढूगा, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
ओडल छोटा-ल०व०-३, सतपुली तहसील
ओडल छोटा-ल०व०-३, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
संभाजी भिडे
संभाजी विनायक भिडे महाराष्ट्र से एक हिन्दुत्ववादी कार्यकर्ता हैं। वर्तमान में वे श्री शिवप्रतिष्ठान हिंदुस्थान के संस्थापक एवं प्रमुख हैं। वे अपने समर्थको के बीच "भिडे गुरुजी" के नाम से लोकप्रिय हैं। 1980 तक वे राष्ट्रीय स्वयंसेवक संघ से जुड़े रहे, किन्तु कुछ विवाद के कारण अलग होकर एक नया संगठन बनाकर कार्य करने लगे, जिसकी मूल भावना राष्ट्रीय स्वयंसेवक संघ के ही करीब थी। आगे चलकर उन्होने 1984 में श्री शिवप्रतिष्ठान हिंदुस्थान की स्थापना की।
संभाजी भिडे का नाम भीमा कोरेंगाव हिंसा भडकाने मे भी सामने आया था, जो मामला अभी कोर्ट में है।
प्रारंभिक जीवन
भिडे महाराष्ट्र के सांगली जिले के रहने वाले है। उनका जन्म सतारा जिले के सबनिसवाडी में हुआ था। उनकी आयु ८७ वर्ष है (कब?)। नरेंद्र मोदी भिडे गुरुजी को अपना प्रेरणा स्थान मानते हैं।
विवाद
वर्ष 2009 में उनके संगठन ने दूसरे संगठनों के साथ मिलकर जोधा-अकबर फ़िल्म का विरोध किया था, जिसके बाद पुरे महाराष्ट्र कें ज़िलों में काफ़ी हिंसा हुई थी।
पंढरपुर के विट्ठल की यात्रा को महाराष्ट्र में काफ़ी महत्वपूर्ण माना जाता है, पुणे में जून 2017 में इन पर इस यात्रा को अवरुद्ध करने का आरोप लगा था। यह घटना भी काफी विवादित हुयी।
तीसरी घटना महाराष्ट्र के पुणे के पास भीमा कोरेगांव में 1 जनवरी 2018 की है, जहां की हिंसा की आंच पूरे महाराष्ट्र में फैल गयी। उल्लेखनीय है कि दलित समाज ने 1 जनवरी1818 में हुये ईस्ट इंडिया कंपनी की पेशवाओं पर जीत के रूप में एक कार्यक्रम का आयोजन किया था। इस युद्ध में दलितों ने ईस्ट इंडिया कंपनी की ओर से युद्ध किया था। दलित समाज इसे असमानता एवं अन्याय पर जीत के रूप में मनाता है। इस दौरान कई हिंदूवादी संगठनों ने इसका विरोध किया जिस कारण हिंसा हुई। 1 जनवरी 2018 के केरगाव भिमा में जयस्तंभ को अभिवादन करने आये हुए लोंगो जातिवादी लोगों द्वारा पथराव और मारपीठ हुई। उनकी गाडीयों को भी तोडा और जलाया गया। इसका आरोप संभाजी भिडे पर लगा, क्योंकी उन्होंने हिंसा के कुछ दिन पहले वहां के सवर्णो को दलितों के खिलाफ चेताया था। प्रकाश आम्बेडकर ने इस हिंसा के विरोध में 3 जनवरी 2018 को 'महाराष्ट्र बंद' का अवाहन किया, इसे बडा समर्थन मिला और उस बंद में भिडे की गिरप्तारी की मांग उठाई गई। इसके बाद महाराष्ट्र सरकार ने कोरेगाव हिंसा के जांच के लिए एक 'सत्यशोधक समिती' गठीत की, इस कमिटी ने संभाजी भिडे को कोरेगाव हिंसा के आरोप से रीहा किया|
जॉर्ज ईस्टमैन
जॉर्ज ईस्टमैन (अंग्रेजी :George Eastman ) (जन्म १२ जुलाई १८५४ से १४ मार्च १९३२) एक अमेरिकन खोजकर्ता ,उद्योगपति तथा ईस्टमैन कोडक के स्थापक थे, ईस्टमैन कोडक कम्पनी जो कि रोल फ़िल्म के रूप में फ़ोटोग्राफ़ी में उपयोग की जाती है। रोल फ़िल्म जो कि मोसन पिक्चर्स पर आधारित है। जॉर्ज ईस्टमैन ने १९२९ में पहली टेक्निकलर मूवी का डेमो दिया था।
जगदेवपुर, मेदक
जगदेवपुर (Jagadevpur) भारत के तेलंगाना राज्य के मेदक ज़िले में स्थित एक गाँव है।
तुंबडिहट्टि, कौतल मण्डल
तुंबडिहट्टि, कौतल मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
पोर्टलैंड सीमेंट
पोर्टलैंड सीमेंट (Portland cement) वर्तमान समय की सामान्य उपयोग में आने वाली पूरे संसार में सर्वाधिक प्रचलित सीमेंट है। यह कांक्रीट, गारा, आदि का मूल अवयव (basic ingredient) है। सीमेंट की विभिन्न किस्में उपलब्ध हैं। साधारण निर्माण कार्य में आमतौर पर पोर्टलैंड सीमेंट ही प्रयुक्त होता है।
परिचय
पोर्टलैंड सीमेंट के आविष्कार से पहले तक जोड़ने के काम में लाए जाने वाले पदार्थ साधारण चूना और बुझा चूना थे। पोर्टलैंड सीमेंट का आविष्कार एक अंग्रेज राज जोसेफ एस्पडिन (Joseph Aspdin) ने 1824 ई. में किया। कठोर हो जाने के गुण तथा इंग्लैंड के पोर्टलैंड स्थान में पाई जाने वाली एक शिला के नाम पर इसका नाम 'पोर्टलैंड' सीमेंट पड़ा।
पोर्टलैंड सीमेंट का निर्माण चूना पत्थर और जिप्सम के मिश्रण को एक निश्चित अनुपात में मिलाकर 1600° सें. ताप पर, जिस ताप पर प्रारंभिक गलन होता है, गरम करने से होता है। ऐसे प्राप्त अवशिष्ट राख (Clinker) को ठंडा कर, फिर पीसकर महीन चूर्ण बनाया जाता है जिसका 90% भाग चलनी संख्या 170 (एक इंच में 170 छिद्र होते हैं) से छाना जाता है। इन तीन कच्चे घटकों के अनुपात को समायोजित करने और अल्प मात्रा में अन्य रसायनकों के मिला देने से सीमेंट की विभिन्न किस्में प्राप्त की जा सकती हैं।
पोर्टलैंड सीमेंट के बड़े पैमाने पर निर्माण में जिन खनिजों का प्रयोग होता है उनमें सिलिका (Si O2, 20-25%), ऐल्युमिना (Al2 03, 4-8%), आइरन ऑक्साइड (Fe2 O3, 2-4%) चूना (60-65%), मैग्नीशिया (Mg O, 1-3%) हैं। इन्हें जलाने पर उनके बीच रासायनिक संयोजन होता है। सीमेंट के मुख्य घटक हैं, ट्राई कैल्सियम सिलिकेट (ऐलाइट-3 Ca O, Si O2), डाइ कैल्सियम सिलिकेट (बेलाइट-2 Ca O2, Si O2) तथा ट्राई कैल्सियम ऐल्युमिनेट (सेलाइट-3 CaO Al2 O3),टेट्रा कैल्शियम एल्युमीनो फेरेट (फैलाइट)होता है इसके अतिरिक्त पीसने के पूर्व इसमें लगभग 3% जिप्सम (Ca SO4 .2H2O) मिलाने से मुख्य रूप सीमेंट का आरंभिक जमाव काल बढ़ जाता है। इससे सीमेंट के जमने के समय पर नियंत्रण रखा जा सकता है।
सीमेंट में पानी मिलाने से सीमेंट जमता और कठोर होता है। इसका कारण उसके उपर्युक्त घटकों का जलयोजन और जल अपघटन है। प्रारंभिक जमाव ट्राई कैल्शियम ऐल्युमिनेट के कारण तथा इसके बाद की प्रारंभिक मजबूती प्रधानतया ट्राइ कैल्शियम सिलिकेट के कारण होती है। डाइसिलिकेट की क्रिया सबसे मंद होती है। इसे मजबूती प्रदान करने में 14 से 28 दिन या इससे अधिक लग जाते हैं।
जल्द कठोर होने वाला सीमेंट (Fast setting Cement)
बड़ा जल्द मजबूत हो जाता है यद्यपि इसका प्रारंभिक और अंतिम जमाव का समय सामान्य सीमेंट से कुछ अधिक होता है। इसमें ट्राइ कैल्सियम सिलिकेट अधिक होता है और यह अधिक महीन पीसा जाता है। इसके अलावा थोड़ी मात्रा मे एल्युमीना को मिलाकर और जिप्सम की मात्रा को कम करके इस सीमेंट को बनाया जाता है ऊष्मा का उत्पादन तथा जमने और कठोरीकरण के समय आयतन मे परिवर्तन के करण इसका उपयोग बड़े पैमाने पर कंकरीट में नहीं होता है।
निम्न ऊष्मा सीमेंट (Low heat Cement)
इस सीमेंट को सामान्य पोर्टलैंड सीमेंट के रासायनिक संगठन को समायोजित करके बनाया जाता है ट्राइ कैल्सियम ऐल्युमिनेट जलयोजन ऊष्मा विकास का प्रमुख कारण है। अत: सीमेंट में इसकी मात्रा न्यूनतम, केवल 5% ही, रखी जाती है। इस प्रकार का सीमेंट प्रारंभिक अवस्थाओं में कम मजबूत होता है। पर इसकी अंतिम मजबूती में कोई अंतर नहीं होता है।
उच्च ऐल्युमिना सीमेंट (High Alumina Cement)
जल्द मजबूत होने तथा रासायनिक प्रभावों के विरुद्ध दृढ़ रहने के लिए इसका प्रयोग होता है, जैसे बहते हुए पानी अथवा समुद्री जल में। इसका उत्पादन बड़े पैमाने पर ऐल्युमिनी (बॉक्साइड)तथा कैल्सियमी (कैल्शियम ऑक्साइड) को उपयुक्त अनुपात में मिला कर मिश्रण को 1600°c गलाने तथा बाद में उत्पाद को महीन पीसकर किया जाता है।
प्रसारी सीमेंट (Expanding Cement)
ऐसा सीमेंट जमाव के समय फैलता है। इसकी थोड़ी मात्रा का प्रयोग अन्य किस्म के सीमेंट में मिलाकर द्रवधारक संरचनाओं के निर्माण में किया जाता है ताकि संकुचन और ऊष्मा के कारण कंकरीट में उत्पन्न होने वाली दरारों को रोका जा सके।
सफेद और रंगीन सीमेंट
सीमेंट का धूसर रंग अपद्रव्य रूप में आइरन आक्साइड (Fe2 O3) के कारण होता है। यदि पोर्टलैंड सीमेंट में आइरन आक्साइड न हो तो सीमेंट का रंग सफेद होगा। आइरन आक्साइड जो प्राकृतिक सामग्री का आवश्यक घटक होता है जिसको अलग करना महँगा पड़ता है इसी वजह से सफेद सीमेंट की कीमत बढ़ जाती है।
सफेद सीमेंट को पीसते समय लगभग दस प्रतिशत वर्णक मिला देने से रंगीन सीमेंट तैयार होता है। धूसर सीमेंट में भूरा तथा लाल रंग सफलता से डाला जा सकता है।
सामान्य सीमेंट के गुण
सीमेंट का घन संपीडन में बनाया जाता है। उस घन को परीक्षण मशीन में रखकर तब तक दबाया या संपीडित किया जाता है जब तक वह टूट न जाए। इससे सीमेंट की मजबूती का पता चलता है। तनन सामर्थ्य के निर्धारण के लिए मानक ईटं, जिसके कम-से-कम एक वर्ग इंच, को तोड़ा जाता है। पोर्टलैंड सीमेंट के तनन तथा संपीडन सामर्थ्य निम्नलिखित प्रकार है।
दिन--- संपीडन सामर्थ्य--- तनन सामर्थ्य
3 दिनों के बाद--- 1,600 --- 300
बाहरी कड़ियाँ
Zement
सांखू, सीकर
सांखू या सांखु भारत के राजस्थान राज्य के सीकर के लक्ष्मणगढ़ प्रशासनिक क्षेत्र का एक गाँव है। इस गांव के पूर्व में 17 किलोमीटर (11 मील) और नवलगढ़ से 9 किलोमीटर (5.6 मील) दूर है। सीमावर्ती गांवों और कस्बों में बीदसर, मिर्जवास, डुण्डलोद, खीरी रादान, चुरी मियां और बलारां, सीकर शामिल हैं।
पूरे गोपी उर्फ लाठी गाँव, फूलपुर (इलाहाबाद)
पूरे गोपी उर्फ लाठी फूलपुर, इलाहाबाद, उत्तर प्रदेश स्थित एक गाँव है।
खम्नूं किकोई लौओन्बी
खम्नूं किकोई लौओन्बी (प्राचीन मैतै: खम्नूं किकोई लौओन्पी) प्राचीन कंगलैपाक (प्राचीन मणिपुर) की मैतै लोग की मैतै पौराणिक कथाओं और प्राचीन मैतै धर्म (सनामही धर्म) में एक आदिम देवी हैं। वह मृत्यु की दिव्य स्त्री अवतार है। वह लोगों की आत्माओं को अंडरवर्ल्ड (मैतै भाषा: खम्नूं) में ले जाती है, जब उन्हें जीने के लिए आवंटित समय समाप्त हो गया था। यदि कोई आत्मा उसके साथ जाने को तैयार नहीं है, तो वह या तो उसके आचरण से सहमत होने के लिए एक झूठे जादुई फल की सेवा करेगी या खुद को एक ऐसे व्यक्ति के रूप में बदल देगी, जो आत्मा को सबसे प्रिय है, विशेष रूप से माँ का, और वह आत्मा को राजी करवाती है। किसी भी तरह से, वह मृत लोगों की आत्माओं को खम्नूं (पाताल लोक) में लाएगी। वह मौत के देवता और खम्नुं के शासक थोंगलेल की पत्नी हैं। कहा जाता है कि वह सलाइलेन के शरीर से बनाई गई थी।
दलजीत कौर
दलजीत कौर पटेल (जन्म 15 नवंबर 1982) एक भारतीय टेलीविजन अभिनेत्री हैं, जिन्हें मुख्य रूप से कुलवधु में नियति, इस प्यार को क्या नाम दूं? में अंजलि की भूमिका के लिए जाना जाता है। और काला टीका में मंजिरी।  उन्होंने भाग लिया और शालिन भनोट के साथ  "नच बलिए" की विजेता बनीं।  2019 में, उन्होंने रियलिटी शो बिग बॉस 13 (हिंदी टीवी श्रृंखला) में भाग लिया।
प्रारंभिक जीवन
कौर का जन्म 15 नवंबर 1982 को लुधियाना में हुआ था। वह सेना की पृष्ठभूमि वाले परिवार से आती हैं। उनके पिता एक सेवानिवृत्त कर्नल हैं और उनकी दो बड़ी बहनें भारतीय सेना के अधिकारियों के रूप में रक्षा सेवाओं में हैं।
करियर
2004 में, उन्होंने मिस पुणे का खिताब जीता, साथ ही मिस नेवी, मिस मुंबई और मिस महाराष्ट्र क्वीन सहित कई अन्य प्रतियोगिता में फाइनलिस्ट भी रहीं। उन्होंने ज़ी टीवी नाटक, मंशा से अपना टेलीविज़न डेब्यू किया, और इसके बाद C.I.D., आहट और रात होने को है में दिखाई दीं।  2005 में, वह कैसा ये प्यार है में एक कैमियो भूमिका में शो में दिखाई दीं।  एक नाटक में नायक के रूप में उनकी पहली भूमिका कुलवधु में नियति के रूप में थी, जो जोधपुर के एक शाही परिवार की एक युवा लड़की थी।
कुलवधु के अचानक समाप्त होने के बाद, दलजीत ने छूना है आसमान में शिखा का किरदार निभाया। वह 2007 से 2009 तक स्टार प्लस के शो संतान में भी दिखाई दी थीं।
2008 में, उन्होंने चौथे सीज़न में डांस रियलिटी शो नच बलिए में भाग लिया और पूर्व पति शालिन भनोट के साथ विजेता बनीं। 2011 में उन्होंने स्टार प्लस के शो इस प्यार को क्या नाम दूं? में अंजलि का किरदार निभाया था। वह बाद में साथ निभाना साथिया (2012), ससुराल सिमर का और रंगरसिया (2013) जैसे अन्य शो में दिखाई दीं।
कौर ने कलर्स टीवी के स्वरागिनी - जोड़े रिश्तों के सुर से टेलीविजन पर वापसी की, जहां उन्होंने जानकी की भूमिका निभाई। बाद में उन्होंने लाइफ ओके के सावधान इंडिया में एक एपिसोडिक भूमिका निभाई। 2015 से 2017 तक, उन्होंने ज़ी टीवी के काला टीका में एक प्रमुख भूमिका निभाई।
2017 में, उन्होंने माँ शक्ति में आदिशक्ति का किरदार निभाया। 2018 में, उन्होंने स्टार प्लस के शो क़यामत की रात में एक सहायक भूमिका निभाई। वह बाद में सिलसिला बदलते रिश्तों का और विक्रम बेताल की रहस्य गाथा में दिखाई दीं
2019 में, उन्होंने ज़ी टीवी पर प्रसारित होने वाले शो गुड्डन तुमसे ना हो पाएगा में विरोधी अंतरा रावत की भूमिका निभाई। सितंबर 2019 में, कौर रियलिटी टीवी शो बिग ब्रदर, बिग बॉस के भारतीय संस्करण के तेरहवें सीज़न में एक सेलिब्रिटी प्रतियोगी थीं।
2023 में, दलजीत कौर ने दूसरी शादी एक बिजनेसमैन से की, जिनका नाम निखिल पटेल है | निखिल एक फाइनेंस कंपनी में काम करते हैं |
हिंदी ज़हरा
हिंदी ज़हरा ( तमाज़ित : ⵀⵉⵏⴷⵉ ⵣⴰⵀⵕⴰ, अरबी : هندي زهرة, जन्म 20 जनवरी 1979 में खौरिब्गा मोरक्को) एक मोरक्को की  गायक है और अभिनेत्री।  उनके गाने ज्यादातर अंग्रेजी में हैं लेकिन कुछ गाने जैसे कि "इमिक सी मिक" बर्बर भाषा में हैं।
जैसे गायक से प्रभावित चेइखहा रिमिटी हैं,
व्यवसाय
ज़हरा का जन्म मोरक्को में हुआ था। पंद्रह साल की उम्र में, उसने स्कूल छोड़ दिया और अपने पिता के साथ रहने के लिए पेरिस चली गई, जो एक सैनिक थे।  18 साल की उम्र में उसने लौवर में काम किया।
ज़हरा ने अपना पहला गीत और धुनें लिखीं। वह एक स्व-सिखाया बहु-साधनवादी है ।  2005 तक उसने लगभग 50 गाने लिखे जिनमें से सुंदर टैंगो, आउल्सौल , ट्राई , और स्टैंड अप को पहली बार 2009 में ईपी हिंदी ज़हरा पर रिलीज़ किया गया था और ग्यारह गाने हिंदी ज़हरा के पहले एल्बम में रिकॉर्ड किए गए थे जो जनवरी 2010 में जैज़ लेबल पर रिलीज़ किया गया ब्लू नोट रिकॉर्ड्स  उद्घाटन गीत ब्यूटीफुल टैंगो का वीडियो फ्रांसीसी निर्देशक टोनी गाल्टिफ़ द्वारा बनाया गया था।  गीत स्टैंड को वेस्टर्न यूनियन द्वारा एक व्यावसायिक अभियान के लिए चुना गया था।  जून 2010 में उन्होंने अपने पहले एल्बम बैड बैड थिंग्स में फ्रांसीसी संगीतकार ब्लंडेट्टो के साथ सहयोग किया।  नवंबर 2010 में, हिंदी ज़हरा ने सर्वश्रेष्ठ एल्बम के लिए प्रिक्स कॉन्स्टेंटिन जीता।  फरवरी 2011 में, उन्होंने सर्वश्रेष्ठ विश्व संगीत एल्बम के लिए विक्टॉइर्स डे ला मस्किक पुरस्कार जीता।
2014 में उन्हें टैला हदीद और द कट इन फातिह अकिन द्वारा द नाईट फ्रेम ऑफ़ मिडनाइट की भूमिकाएँ मिलीं।
अप्रैल 2015 में उसका दूसरा स्टूडियो एल्बम होमलैंड रिलीज़ हुआ।
चिकित्सा समकक्ष समीक्षा
चिकित्सा समकक्ष समीक्षा ऐसी प्रक्रिया हैं जिसके द्वारा चिकित्सको की समिति सहकर्मी के कार्य की जांच करती हैं और ये निर्धारित करते हैं की जांच के अधीन चिकित्सक देखभाल मानकों मैं खरा उतरा हैं या नहीं. संस्था विशेष पर निर्भर करते हुए, चिकित्सा समकक्ष समीक्षा मरीज़ के या चिकित्सक के या बीमा वाहक के अनुरोध द्वारा उपक्रमित किया जा सकता हैं। शब्द "समकक्ष समीक्षा" मूल्यांकन प्रदर्शन के पर्यायवाची के रूप में इस्तमाल किया जाता है।
सहकर्मी की समीक्षा की प्रक्रिया का पहला प्रलेखित विवरण अल-रहा, सिरिया के इशाक बिन अली अल रह्वी (854-931) द्वारा लिखित Ethics of the Physician  में है। उनके काम, साथ ही बाद के अरबी चिकित्सा मैनुअल, यह व्यक्त करते हैं कि हर अतिथि चिकित्सक हमेशा हर यात्रा के संबंध में मरीज की हालत के नोट की प्रत्यालिपि बनानी चाहिए. जब रोगी ठीक हो जय या मर जाऐ तो चिकित्सक के नोट्स की जांच स्थानीय चिकित्सक परिषद् द्वारा की जाऐ, जिसके आधार पर देखा जाए की चिकित्सक का कार्य का चिकित्स्य मानको पर खरा उतरता हैं या नहीं. अगर उनकी समीक्षा नकारात्मक होती, तो अभ्यास चिकित्सक पर मरीज़ द्वारा मुकदमा किया जा सकता है।
चिकित्सा समकक्ष समीक्षा समिति
चिकित्सा समकक्ष समीक्षा समिति का उद्देश्य हैं चिकित्स्य देखबाल की जांच करना जिससे यह निर्धारित हो सके की देखभाल के मानकों को स्वीकार किया गया है या नहीं. चिकित्सक या अन्य स्वास्थ्य देखभाल पेशेवर के व्यावसायिक या व्यक्तिगत आचरण की जांच भी की जा सकती है। यदि चिकित्सा समकक्ष समीक्षा समिति पाती है कि चिकित्सक मानकों से विचलित हैं, तब यह सीमित उस चिकित्सक के विशेषाधिकारो को सीमित या समाप्त करने की सिफारिश कर सकती हैं। उपचारी शिक्षा सहित उपायों की सिफारिश भी की जा सकती.
अस्पतालों में, केवल चिकित्सिये कर्मचारियों द्वारा अधिकृत सहकर्मी समीक्षा के पास चिकित्सक के विशेषाधिकार को सीमित करने का अधिकार हैं। अस्पताल के भीतर अस्पताल प्रशासन या अन्य समूह द्वारा आयोजित समिति चिकित्सा स्टाफ के लिए अनुशासनात्मक सिफारिश कर सकती हैं।
विभागीय समकक्ष समीक्षा समितियों चिकित्सकों से बना होता हैं, जबकि अस्पताल के आधार पर प्रदर्शन के मूल्यांकन और प्रणालियों विश्लेषण समितियों मैं चिकित्सकों की भागीदारी के बिना नर्स या प्रशासक शामिल हो सकते हैं।
नर्सिंग और अन्य स्वास्थ्य पेशेवरों को भी सहकर्मी की समीक्षा में भाग लेने की जरूरत है। नर्सिंग में, अन्य व्यवसायों के तरह, समकक्ष समीक्षा एक अनिवार्य हिस्सा है अभ्यास पर पेशेवर नियंत्रण को बनाए रखने के लिए और एक ऐसी प्रक्रिया है जिसका इस्तमाल पेशेवर अपनी सेवाओं को सार्वजनिक और संगठन के प्रति जवाबदेह रखने के लिए करते हैं। समकक्ष समीक्षा अभ्यास विकास को बढ़ावा देने गुणवत्ता परिणामों, आश्वस्त है और पेशेवर स्वायत्तता को बनाए रखने में एक अनिवार्य भूमिका निभाता है। एक पेशेवर होने के नाते स्व नियमन और समकक्ष समीक्षा में शामिल होना एक आवश्यकता है। अमेरिकी नर्स एसोसिएशन के दिशानिर्देश द्वारा समकक्ष समीक्षा एक ऐसी प्रक्रिया के रूप में परिभाषित हैं जिसके द्वारा एक ही रैंक, व्यवसाय, एक दूसरे का स्थापित मानकों के खिलाफ काम निष्पादन मूल्यांकन करते हैं। ये दर्शन उन पेशेवरो को, जो उस कार्य की ज़रूरतों और मांगो से परिचित हो, एक ऐसे पद पर रखता है जहा वे प्रतिक्रिया प्रणाली को दे और ग्रहण करते हैं।
समीक्षा समितियों सहकर्मी मेडिकल बोर्ड के रूप में
राज्य चिकित्सा बोर्ड अनुज्ञापित पेशेवरो का समकक्ष समीक्षा आचरण करता हैं। कुछ राज्यों में, बोर्ड केवल चिकित्सकों से बना होता हैं, अन्य राज्यों में मेडिकल बोर्ड मैं वकीलों और अन्य गैर चिकित्सकों को शामिल किया जा सकता हैं। चिकित्सकों मुख्य सलाहकार क्षमताओं में बोर्ड का हिस्सा होते हैं। इस संरचना के तहत, मेडिकल बोर्ड समिति जो बोर्ड सलाहकार नामिका का हिस्सा हो भी सकता है या नहीं भी, से चिकित्सा समकक्ष समीक्षा की मांग करता हैं।
अन्य राज्य बोर्ड राज्य के चिकित्सकों द्वारा मुख्य रूप से चलाए जाता हैं। इन राज्यों में, समकक्ष समीक्षा समितिया पूरी तरह बोर्ड सदस्यों द्वारा की जा सकती है, या बोर्ड के साथ असंबंधित चिकित्सकों के एक पैनल द्वारा चुनी समिति द्वारा की जा सकती हैं। चिकित्सक लिसेंसे से जुड़े निर्णय की सिफारिश चिकित्सा समकक्ष समीक्षा बोर्ड को करती हैं, जो बोर्ड द्वारा स्वीकार या अस्वीकार किया जा सकता हैं।
दुरुपयोग
स्वास्थ्य देखभाल गुणवत्ता सुधार अधिनियम रक्षकों का तर्क हैं की राष्ट्रीय व्यवसायी डेटा बैंक गुमराह चिकित्सकों से रोगियों को बचाता हैं जो अपने विशेषाधिकार एक राज्य मैं खोकर दुसरे राज्य मैं जाकर अभ्यास करते हैं।
स्वास्थ्य परिचर्या 1987 की गुणवत्ता सुधार अधिनियम, (HCQIA) (99-660 पी एल) राष्ट्रीय चिकित्सा संघों और स्वास्थ्य देखभाल संगठनों के अधिकारियों के जवाब में एक गैर लाभ के लिए प्रख्यात चिकित्सकों द्वारा चिकित्सा और देखभाल की गुणवत्ता के स्वतंत्र आकलन उपलब्ध कराने निगम का गठन सर्जनों. सहकर्मी की समीक्षा करें और शिक्षा के लिए अमेरिकन मेडिकल फाउंडेशन चिकित्सक और चिकित्सा स्टाफ समकक्ष समीक्षा, विशेषता विभाग मूल्यांकन और 2,000 राष्ट्र समुदाय और शैक्षणिक अस्पतालों पर देखभाल के लिए मूल्यांकन के पूरे अस्पताल की गुणवत्ता प्रदान करते हैं। इसकी "उन्नत चिकित्सा शिक्षा के लिए फाउंडेशन" एक $ 2 मिलियन डॉलर के अनुदान और छह विशेषता समाजों के साथ एक टेम्पलेट विकसित करने में मदद चिकित्सकों के लिए एक अधिक व्यापक तरह से नई प्रक्रिया और उपकरणों का उपयोग करने के लिए सीखने. [प्रशस्ति पत्र की जरूरत]
यह भी देखें
मुंबई मेट्रो
इतिहास
बृहन्मुन्बई, भारत की वित्तीय राजधानी है। यह भारत की आर्थिक व व्यापारिक गतिविधिंयों का केन्द्रस्थान हैं। खासकर, यहाँ आस-पास ८८% लोक सार्वजनिक परिवहनका इस्तमाल करते हैं। अभीकी उपनगरीय रेल व्यवस्था मुंबईकरोंके जीवनमें बहुत महत्त्वपूर्ण हैं। हररोज, ६० लाखसे अधिक लोक इस सेवेचा उपयोग करतात. 'बेस्ट' बस सेवा पण रेल्वे स्थानकांवर जाण्यास लोकं भरपूर वापरतात. परंतु भौगोलिक बाधांमुळे या सुविधा मागणीनुसार वाढू शकल्या नाही.
होलीपिपलाटी, पाटी तहसील
होलीपिपलाटी, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
जैश-ए-मोहम्मद
जैश-ए-मुहम्मद पाकिस्तान में स्थित एक जिहादी इस्लामी उग्रवादी संगठन है जिसका एक ध्येय भारत से कश्मीर को अलग करना है हालांकि यह अमेरिका और अन्य पश्चिमी देशों के विरुद्ध आतंकवादी गतिविधियों में भी शामिल समझे जाती हैं। इसकी स्थापना मसूद अज़हर नामक पाकिस्तानी पंजाबी नेता ने मार्च २००० में की थी। इसे भारत में हुए कई आतंकवादी हमलो के लिए ज़िम्मेदार ठहराया गया है और जनवरी २००२ में इसे पाकिस्तान की सरकार ने भी प्रतिबंधित कर दिया। इसके बाद जैश-ए-मुहम्मद ने अपना नाम बदलकर 'ख़ुद्दाम उल-इस्लाम​' कर दिया। सुरक्षा विषयों के समीक्षक बी रामन ने इसे एक 'मुख्य आतंकवादी संगठन' बताया है और यह भारत, संयुक्त राज्य अमेरिका और ब्रिटेन द्वारा जारी आतंकवादी संगठनों की सूची में शामिल है।